## Madonas novada pašvaldības saistošie noteikumi Nr. \_\_

## Madonā 2025. gada \_\_. \_\_\_\_ (domes lēmums Nr. \_\_, prot. Nr. \_\_, \_\_. p.)

## Par augstas detalizācijas topogrāfiskās informācijas aprites un maksas kārtību Madonas novada pašvaldībā

Izdoti saskaņā ar

 Ģeotelpiskās informācijas likuma 13. panta sesto daļu, 26. panta trešo daļu un 71 daļu,

Ministru kabineta 2012. gada 24. aprīļa noteikumu

Nr. 281 “Augstas detalizācijas topogrāfiskās informācijas un tās centrālās datubāzes noteikumi” 79. un 81. punktu

## I. Vispārīgie jautājumi

1. Saistošie noteikumi nosaka kārtību, kādā Madonas novada pašvaldībā (turpmāk – pašvaldība) notiek augstas detalizācijas topogrāfiskās informācijas (turpmāk – ADTI) pieņemšana, pārbaude, reģistrācija, uzturēšana, aktualizēšana un izsniegšana, kā arī maksu par šiem pakalpojumiem.
2. Noteikumi ir saistoši visām fiziskām un juridiskām personām, kas pašvaldības administratīvajā teritorijā veic ģeodēziskos, topogrāfiskos, kadastrālās uzmērīšanas, zemes ierīcības darbus, inženierkomunikāciju un būvju projektēšanu, būvniecību, pārbūvi, uzturēšanu vai nodošanu ekspluatācijā.
3. ADTI apriti koordinē un realizē pašvaldība vai tās izvēlēta persona, kurai deleģēts šis pārvaldes uzdevums, slēdzot deleģējuma līgumu Valsts pārvaldes iekārtas likumā noteiktajā kārtībā (turpmāk – datubāzes turētājs). Datubāzes turētājs ir tiesīgs par sniegtajiem pakalpojumiem saņemt maksu atbilstoši šo saistošo noteikumu pielikumā noteiktajam cenrādim.

## II. Topogrāfiskās informācijas pārbaude, saskaņošana, reģistrācija un izsniegšana

1. Datubāzes turētājs pieņem tikai mērniecībā sertificētu personu sagatavotus topogrāfiskos un ģeodēziskos uzmērījumus, tajā skaitā izpildmērījumus, kas sagatavoti digitālā formā (\*dgn vai \*dwg), Latvijas ģeodēziskajā koordinātu sistēmā LKS-92 un Latvijas normālo augstumu sistēmā LAS-2000,5.
2. Pēc topogrāfiskās uzmērīšanas un topogrāfiskā plāna sagatavošanas, tas jāsaskaņo ar atbilstošajiem inženiertīklu turētājiem. Inženiertīklu turētāju saraksts un saskaņošanas kārtība publicēta pašvaldības un datubāzes turētāja mājaslapā. Inženiertīklu turētāju saskaņojums nedrīkst būt vecāks par sešiem mēnešiem iesniegšanas brīdī.
3. Pārbaudot topogrāfiskās informācijas atbilstību normatīvo aktu prasībām, datubāzes turētājs desmit darba dienu laikā no informācijas un samaksas saņemšanas:
	1. reģistrē ADTI datubāzē un uz plāna norāda reģistrācijas informāciju;
	2. atsaka reģistrāciju, norādot pamatojumu, un nosūta mērniekam labojumu veikšanai.
4. Ja būvdarbu laikā tiek atklāti topogrāfiskajos plānos neuzrādīti vai neatbilstoši inženiertīkli, mērnieks iesniedz datubāzes turētājam to uzmērījumu. Ja nav nepieciešamas izmaiņas projektā, šos mērījumus var nodot kopā ar izpildmērījuma plānu.
5. Topogrāfiskā plāna derīguma termiņš ir divi gadi no reģistrācijas datuma datubāzē. Izpildmērījuma plānam nav derīguma termiņa.

## III. Būvju situācijas plāni un zemes ierīcības projekti

1. Sertificēta mērnieka sagatavotais būvju situācijas plāns un zemes ierīcības projekta grafiskā daļa pirms iesniegšanas pašvaldībā nododama pārbaudei un reģistrēšanai datubāzes turētājam.
2. Datubāzes turētājs pārbauda grafisko daļu atbilstību ADTI specifikācijai, kā arī apgrūtinājuma līniju un koda atbilstību apgrūtināto teritoriju informācijas sistēmas datiem (objektu un apgrūtināto teritoriju) un nekustamā īpašuma valsts kadastra informācijas sistēmas nekustamā īpašuma objekta apgrūtinājumu klasifikatoram.
3. Sagatavojot būvju izpildmērījuma plānu (par ceļa segumiem, u.c. laukumveida labiekārtojumiem), norāda uzmērījuma robežu, kurā uzmēra un attēlo visus virszemes situācijas elementus (aku vākus, gūlijas u.tml.).
4. Sagatavojot būvju izpildmērījuma plānu par meliorācijas grāvjiem, to situācijas elementus var uzmērīt pēc attiecīgo normatīvu prasībām un mērogiem, bet noformēt pēc augstas detalizācijas topogrāfiskās informācijas apzīmējumu prasībām, lai topogrāfisko informāciju reģistrētu datubāzē.
5. Saņemot personas rakstisku (elektronisku) iesniegumu par būvju situācijas plāna izsniegšanu, datubāzes turētājs izvērtē iespēju sagatavot būvju situācijas plānu. Ja būvju situācijas plānu ir iespējams sagatavot, to izsniedz piecu darba dienu laikā pēc samaksas saņemšanas.

## IV. Ģeotelpiskās informācijas pakalpojumu cenrādis

1. Ģeotelpiskās informācijas pakalpojumus sniedz saskaņā ar šo saistošo noteikumu pielikumā noteikto cenrādi.
2. Samaksu par pakalpojumiem veic pirms pakalpojuma saņemšanas, pamatojoties uz rēķinu. Samaksu var veikt ar pēcmaksu, ja ar datubāzes turētāju noslēgts attiecīgs līgums.

## VI. Noslēguma jautājumi

1. Šie saistošie noteikumi stājas spēkā nākamajā dienā pēc to izsludināšanas oficiālajā izdevumā “Latvijas Vēstnesi” .
2. Ar šo saistošo noteikumu spēkā stāšanos spēku zaudē:
	1. Madonas novada pašvaldības 2021. gada 21. septembra saistošie noteikumi Nr. 7 “Par augstas detalizācijas topogrāfiskās informācijas aprites un maksas kārtību Madonas novadā”;
	2. Varakļānu novada pašvaldības 2011. gada 31. maija saistošos noteikumus Nr.3 “Par augstas detalizācijas topogrāfiskās informācijas aprites kārtību un izcenojumiem Varakļānu novadā”.

Pielikums
Madonas novada pašvaldības 2025. gada \_\_\_\_\_\_\_\_\_\_ saistošajiem noteikumiem Nr.
“Par augstas detalizācijas topogrāfiskās informācijas
aprites kārtību Madonas novada pašvaldībā”

**Augstas detalizācijas topogrāfiskās informācijas pakalpojumu cenrādis\***

|  |  |  |
| --- | --- | --- |
| **Nr. p. k.** | **Pakalpojums** | **Cena (bez pievienotas vērtības modokļa) *euro*** |
| 1. | Topogrāfiskās informācijas pieņemšana, pārbaude, ievietošana karšu lapās, reģistrēšana datubāzē:Cenrādi pielieto arī par būves (ar labiekārtojuma elementiem un/vai inženiertīkliem), kā arī ceļu un grāvju izpildmērījuma plāna pārbaudei, reģistrācijai datubāzē un nosūtīšanai pašvaldībai |  |
| 1.1. | objekta platība līdz 0,3 ha (ieskaitot), viens objekts | 19,00 |
| 1.2. | objekta platība virs 0,3 ha līdz 0,5 ha (ieskaitot), viens objekts | 22,00 |
| 1.3. | objekta platība virs 0,5 ha līdz 1,0 ha (ieskaitot), viens objekts | 28,50 |
| 1.4. | objekta platība no 1,0 ha, papildus par katru nākamo ha | 8,00 |
| 1.5. | ārpus apdzīvotām teritorijām (ārpus pilsētām un ciemiem) maksimālā cena par objektu | 500,00 |
| 2. | Inženiertīklu (un lineāru inženierbūvju) izpildmērījuma plāna (tajā skaitā būvju nojaukšanas) pieņemšana, pārbaude, ievietošana karšu lapās un reģistrēšana datubāzē: |  |
| 2.1. | viena veida inženiertīkls ar garumu no 0 līdz 30 m (ieskaitot), viens objekts | 9,00 |
| 2.2. | viena veida inženiertīkls ar garumu no 30 līdz 100 m (ieskaitot), viens objekts | 11,00 |
| 2.3. | viena veida inženiertīkls ar garumu virs 100 m, papildus par katriem nākamajiem 100 m | 3,00 |
| 3. | Galveno būvasu reģistrēšana datubāzē, viens objekts | 9,00 |
| 4. | Būves izpildmērījuma plāna pārbaude (nodošanai ekspluatācijā): |  |
| 4.1. | Ēkas (bez labiekārtojuma elementiem) izpildmērījuma plāna pārbaude, reģistrēšana datubāzē. Mērvienība – ēka un saistītās būves zemes vienībā līdz 0,3 ha platībai.Ja būves izpildmērījuma plānā attēlotās būves platība pārsniedz 0,3 ha, tad cenas noteikšanai tiek piemēroti šī cenrāža 1. punkta nosacījumi | 11,50 |
| 4.2. | Būves (ar labiekārtojuma elementiem un/vai inženiertīkliem), kā arī ceļu un grāvju izpildmērījuma plāna pārbaude un reģistrācija datubāzē, cenas noteikšanai tiek piemēroti šī cenrāža 1. punkta nosacījumi | Šīs tabulas 1. punkta cena |
| 5. | Viena zemes ierīcības projekta grafiskās daļas reģistrēšana, ievadīšana datubāzē, viens objekts | 11,50 |
| 6. | Sertificētas personas sagatavota būvju situācijas plāna pārbaude un reģistrēšana datubāzē (objekts) | 12,00 |
| 7. | Būvju situācijas plāna noformēšana un nosūtīšana pasūtītājam: \* |  |
| 7.1. | objekta platība līdz 1,0 ha (ieskaitot), viens objekts | 29,50 |
| 7.2. | objekta platība virs 1,0 ha, papildus par katru nākamo ha | 8,50 |
| 8. | Topogrāfiskās informācijas izsniegšana (karšu lapas, ielu sarkanās līnijas u.c.) topogrāfiskās uzmērīšanas, zemes vienības robežplānu izgatavošanai vai citu mērniecības darbu veikšanai\*\*, mērvienība – karšu lapa.\*\*\* | 5,00 |
| 9. | Sarkano līniju datu izsniegšana | Bez maksas |
| \* Pakalpojumā nav iekļautas izmaksas par kadastra informāciju. Samaksa par kadastra informāciju tiek noteikta saskaņā ar Valsts zemes dienesta cenrādi.\*\* Topogrāfiskās informācijas izsniegšana var tikt organizēta tīmekļa pakalpojumu veidā.\*\*\* 1993. gada topogrāfisko karšu sistēmas (TKS-93) mēroga 1:1000 karšu lapa, 25 ha. |

Objekts – topogrāfiskais plāns vai izpildmērījuma plāns, kas noformēts vienā datnē, ar vienotu lappušu numerāciju, un attālums starp uzmērītajām teritorijām nav lielāks par 100 m (grafiskās informācijas pārrāvums). Ja attālums starp uzmērījumiem ir lielāks par 100 m, tad to klasificē kā jaunu/atsevišķu objektu.